ดิฉันมีอะไรกับสามีช่วงเช้าวันที่ 25 ธค 61 ค่ะ ไม่ได้ป้องกันแต่หลั่งนอก แล้วตอนค่ำๆประจำเดือนมาค่ะ หลังจากนั้นสองอาทิตย์(5-7 มค 62)มีเลือดออกสีชมพูอ่อนกับสีน้ำตาลอ่อนประมาณ2-3วัน มีอาการปวดท้องน้อยร่วมด้วย เลยซื้อที่ตรวจครรภ์มาตรวจแต่ไม่ขึ้นขีดที่2เลยค่ะ จนวันที่ 25 มค 62 ประจำเดือนก็ยังไม่มาค่ะ ถ้าตรวจอีกรอบจะมีโอกาสท้องมั้ยคะ
สวัสดีค่ะ หากได้มีประจำเดือนมาแล้ว โดยมาในช่วงวันที่ประจำเดือนควรจะมา และมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้น ส่วนเลือดที่ออกในวันที่ 5-7 ม.ค. อาจเป็นเลือดที่เกิดจาก1. เลือดออกช่วงไข่ตก เนื่องจากอยู่ในช่วงกึ่งกลางของรอบประจำเดือน แต่เลือดที่ออกจะมีปริมาณเพียงเล็กน้อย และออกเพียงแค่ 1 วัน ดังนั้น หากออกนาน 3 วัน ก็ไม่น่าใช่2. มีการอักเสบติดเชื้อในโพรงมดลูก แต่มักปวดท้องน้อยและมีตกขาวที่ผิดปกติร่วมด้วย รวมถึงมีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. มีความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ5. การผลิตฮอร์โมนของรังไข่ผิดปกติแต่หากเลือดที่ออกในวันที่ 25 ธ.ค. 61 ไม่ใช่ช่วงวันที่ประจำเดือนควรจะมา อาจไม่ใช่เลือดประจำเดือนก็ได้ และโอกาสที่จะตั้งครรภ์ก็จะมีได้ ซึ่งการตรวจหาการตั้งครรภ์ในวันที่ 5-7 ม.ค. 62 อาจเร็วไปที่จะตรวจพบได้ ดังนั้น หากประจำเดือนในเดือนนี้ยังไม่มา อาจลองตรวจหาการตั้งครรภ์ซ้ำดูอีกครั้งค่ะ หากตรวจไม่พบ แต่ประจำเดือนยังคงไม่มา หรือเกิดมีเลือดออกกะปริดกะปรอยผิดปกติ มีปวดท้องน้อย มีตกขาวที่ผิดปกติ ก็ควรไปพบแพทย์เพื่อตรวจค่ะ